Heilagi Andin førdi nú Jesus út í oyðimørkina, so Djevulin kundi freista hann. Har fastaði hann í 40 dagar og nætur og hungraði til endans. So kom freistarin til hann: „Ert tú veruliga Guds sonur, so sig, at hesir steinarnir skulu verða breyð.“ Jesus svaraði:“ Í Skriftini stendur, at menniskjan livir ikki bara av breyði, men eisini av hvørjum orði, ið kemur av Guds munni.“ Síðan tók Djevulin Jesus við sær inn í heilaga býin Jerusalem, fór við honum ytst á tempulmúrin og segði: „Um tú av sonnum ert Guds sonur, so leyp útav. Tí skrivað stendur: "Gud vil senda sínar einglar. Teir skulu bera teg, so tú ikki meinslar teg á nøkrum steini.“